cyanic-selkie/wikianc huggingface dataset:
Kippure
Kippure (irsk: Cipiúr) er et granittfjell på grensen mellom grevskapene Dublin og Wicklow i Irland. Ettersom det ligger i nærheten av Dublin, gir det et flott utsyn over byen og halvøya Howth, og fjellet har et forholdsvis lett terreng. Det er derfor populært med fjellturer på Kippure, spesielt i helgene. På toppen av Kippure står det en TV- og radiomast, den eldste av sitt slag i Irland. Den ble tatt i bruk på midten av 1950-tallet.
Hub (datanettverk)
En hub eller et nettverksnav er en enhet som brukes til å koble sammen flere datamaskiner i et nettverk, for å få dem til å kommunisere med hverandre. En hub opererer på det nederste laget i OSI-modellen (fysisk lag).
Laksetrapp
Konstruksjoner
Det finnes en noen ulike prinsipper for å bygge en laksetrapp. Den vanligste typen er en kulpetrapp. Der hopper fisken fra kulp til kulp inntil hindringen er forsert. En slik trapp er bygget i Aulivassdraget ved Lensberg rett ved siden av avkjøringen fra E18 mot Ramnes i Tønsberg kommune. Trinnhøyden er her på ca. 45 cm og totalt 7 kulper. Trappa er laget av kumringer på 2 meter i diameter som er fundamentert på pukk og støpt inn slik at flommer ikke tar med seg disse. På toppen har det dessuten vært en stokk som var innrettet slik at den skulle avvise rekved og annet søppel som kunne komme ned i trappa ved flom. Innløpet i trappa ligger litt lavere enn demningen slik at vannføringen ivaretas lengst mulig periode. Den øverste kulpen i trappa er laget slik at en kan sette ned en fiskefelle for prøvefisking og derved kontroll på fiskevandringen. Det er tatt laksefisk opptil 90 cm lengde i fella under prøvefisket som er utført etter tillatelse fra Fylkesmannen i Vestfold.
Like viktig som å få fisken opp for å gyte er det imidlertid å la smolten kunne vandre ut til havet igjen. Dette bør vies like mye oppmerksomhet i planleggingen av fisketrapper som selve trappa.
Videregående skole
Gammel struktur
Den videregående skolen var inntil 2006 delt opp i 15 studieretninger på grunnkursnivå (første året på videregående). Tre av disse studieretningene var studieforberedende og var rettet inn mot å kunne være forberedende for høyere utdannelse. De tolv siste var yrkesrettede studieretninger.
Taksidermi
En som utøver yrket kalles taksidermist. I Norge i dag er utdannelsen til dette yrket innen utdanningsprogrammet Design og håndverk. En må gå et år på skole og tre år i lære i bedrift. Første skoleåret er Vg1 Design og håndverk.
Sarov
Arzamas-16
Boris Jeltsin endret i august 1995 byens navn tilbake til Sarov, etter henvendelse fra byens innbyggere.
Art Spiegelman
I 1960- og 70-årene figurerte han som en av de store kreftene innen amerikanske undergrunnstegneserier. Han begynte som profesjonell tegner som 16-åring og bidrog til blader som Real Pulp, Young Lust og Bizarre Sex, under psevdonymer som «Joe Cutrate», «Skeeter Grant» og «Al Flooglebuckle». Han grunnla i tillegg to viktige tegneserieantologier; Arcade, sammen med Bill Griffith, og RAW, sammen med hans kone og kunstneren Françoise Mouly i 1980.
Roderik
Den arabiske invasjon
Den store majoriteten av Roderiks hoff ble også antatt drept i slaget. Maktvakumet skal ha hjulpet Tariqs herre, Musa ibn Nusair, i å erobre nesten hele halvøya innen 718.
Populærkulturen
De engelske forfatterne Walter Scott, Walter Savage Landor og Robert Southey hadde behandlet legendene som blir knyttet til disse hendelsene i poesi. Scott i The Vision of Don Roderick i 1811, Landor i sin tragedie Count Julian i 1812 og Southey i Roderick, the Last of the Goths i 1814.
Buzkashi
Kalven i Buzkashi-spillet er vanligvis uten hode, renset for innvoller og uten lemmer, så bløtlagt i kaldt vann i 24 timer før spill for å herde den. Noen ganger blir sand pakket inn i kadaveret for å gi ekstra vekt. Spillerne kan ikke feste kalven til kroppen deres eller til sadelen.
Seriøse Buzkashi-spillere trener intenst i mange år, og mange av mesterne (kalt chapandaz ) er over 40 år. For å kunne spille godt kreves også spesial-trente hester som vet å stoppe når rytteren blir kastet av og å galoppere hardt når rytteren får tak i kalven. Disse hestene kan bli solgt for så mye som 2500 dollar.
Luvia
Luvia er en tidligere kommune i landskapet Satakunta i Finland. Kommunen hadde cirka 3 000 innbyggere og et areal på 171,54 km² hvorav 2,48 km² var vann. Luvia var en finskspråklig kommune som grenset til kommunene Euraåminne, Nakkila og Björneborg.
Sastmola
Sastmola (finsk: Merikarvia) er en kommune i landskapet Satakunta i Finland. Kommunen har cirka 3 400 innbyggere og et areal på 450,67 km² hvorav 4,62 km² er vann. Sastmola er en finskspråklig kommune som grenser til kommunene Björneborg, Påmark (på ett punkt), Siikais, Storå og Kristinestad.
Lars Christensen
Liv og virke
Under andre verdenskrig var Christensen i seks år finansråd ved den norske ambassade i Washington i USA og medlem av rådet i Nortraship.
Engjom skole
Engjom skole var en fulldelt barneskole i Gausdal kommune. Den hadde ca. 80 elever og 10 lærere.
Engjom skule, lærerboligen og fjøset ble skutt i brann den 27. april 1940, og de to neste årene ble skolen holdt på Holte og Øygarden. Skolen ble gjenoppbygd i 1943, som den mest moderne skole i landet. Den var i bruk helt uten endringer helt til 1999 da ble det bygget på et peronalavdeling.
Ennius
Quintus Ennius (født 239 f.Kr., død 169 f.Kr.) var en romersk forfatter fra Calabria (Apulia) sørlige Italia av gresk opprinnelse. Til tross for at kun fragmenter av hans diktning har overlevd var hans betydning for latinsk litteratur stor. Han blir stundom kalt for «far til den romerske poesi».
1481 Tübingia
1481 Tübingia er en hovedbelteasteroide. Den ble oppdaget 7. februar 1938 av Karl Wilhelm Reinmuth ved Landessternwarte Heidelberg-Königstuhl i Heidelberg.
Ennius
Liv og virke
De gjenværende seks bøkene med Saturæ viser en betydelig variasjon i versemålene. Det er tegn på at Ennius varierte versemålene tidvis innenfor selv en enkelt komposisjon. Et hyppig tema var det sosiale livet til ham selv og hans romerske overklassevenner og deres intellektuelle samtaler.
La Congolaise
«La Congolaise» ble innført på nytt i 1991.
En natt forbi (album)
En natt forbi er et musikkalbum med Jan Eggum fra 1979.
Hossein Derakhshan
Bakgrunn og virke
I desember 2000 bosatte hans seg i Toronto i Canada. Den 25. september 2001 startet han bloggen Sardabir: khodam («Redaktør: Meg selv»), skrevet på persisk i unicode. Han flyttet senere til Blogger.com, som ikke støttet unicode, men med noen enkle grep klarte han å få det til å fungere. Han skrev en guide til hvordan man publiserer blogger på persisk, og i løpet av en måned økte antallet sterkt. Det er nå flere tusen persiskspråklige blogger. Hossein bruker nå annen teknologi for å skrive persisk på sin blogg. I 2001 begynte han også å bidra til den persiske avdelingen i BBC World Service.
Alcudia
Alcudia (katalansk: Alcúdia) er en by og kommune i det østlige Spania, på øya Mallorca i provinsen Balearene. Kommunen har 20,651 innbyggere (2021).
Kim William
Kim William er et musikkalbum utgitt av Kim William Kristoffersen i 2003. Albumet fikk blandet kritikk.
Hunsfos fabrikker
Hunsfos Fabrikker, også kalt Hunsfoss Fabrikker, er en tidligere papirfabrikk som ligger i Vennesla i Vest-Agder. Sammen med Vigeland Brug bidro Hunsfos til at Vennesla-samfunnet gjennom størstedelen av 1900-tallet var et industri-samfunn, hvor arbeiderbevegelsen og arbeiderkulturen stod sterkt.
Hunsfos Fabrikker ble stiftet som aksjeselskap 17. mars 1886 på Hunsøya som ligger i elva Otra i Vennesla kommune. I 1913 ble det bygget en kraftstasjon bygget for å forsyne fabrikken med energi. På 1950-tallet var det rundt 1.200 ansatte ved fabrikken. Papirproduksjonen ble brukt innenlands og eksportert over Kristiansand havn. Etter flere år med underskudd ble fabrikken slått konkurs høsten 2011 etter 125 års drift. Det var da rundt 120 ansatte ved Hunsfos fabrikker.
Alexanderplatz
Alexanderplatz («Alex») er en stor offentlig plass og et viktig trafikknutepunkt i bydelen Mitte i Berlin.
The Rocky Horror Picture Show
The Rocky Horror Picture Show er en film basert på den britiske musikalen The Rocky Horror Show fra 1973. Manus- og regiansvarlig for både musikalen og filmen var henholdsvis Richard O'Brien og Jim Sharman. Til tross for at teaterstykket allerede var en stor suksess, floppet filmen da den kom ut. Få år etter ble den satt opp på kinoer som midnatts-forestilling og ble beryktet da publikum begynte å delta under forestillingene, med sang, egne replikker, kasting av gjenstander, dans m.m.
Handlingsrefereat
I et laboratorium hevder Frank å ha oppdaget «hemmeligheten til selve livet» og hans nyeste kreasjon, Rocky, blir vekket til live igjen. Men han oppdager snart at hans skapelse har forsvunnet, og han får vite at en inntrenger har kommet seg inn i bygningen deres. Riff Raff og Magenta avslører seg selv som romvesen fra planeten «Transsexual» fra en galakse som de kaller for Transylvania, og kunngjør en plan for å returnere til deres hjemplanet.
Norrmark
thumb|left|250px|Villa Mairea, tegnet av Alvar Aalto I Norrmark ble det tidlig industrivirksomhet med en sag og et jernverk som nå er nedlagt. Selskapet Rautaruukki har sin opprinnelse i det tidligere jernverket i Norrmark. Villaen Villa Mairea som ble tegnet av den verdensberømte arkitekten Alvar Aalto, ligger i nærheten av den tidligere industrivirksomheten.
Daan Jippes
Daniel Jan «Daan» Jippes (født 14. oktober 1945 i Amsterdam i Nederland) er en nederlandsk tegneserieskaper. Som femåring passerte han en bokbutikk på vei til skolen. Dette var i 1950, to år før Donald-bladet begynte å bli utgitt i Nederland, men i butikkvinduet var det utstilt et belgisk Mikke Mus-blad, og hver gang lille Daan passerte vinduet, så han om det var et nytt nummer. Han hadde ingen lommepenger, og hadde uansett ikke skjønt den franske teksten, men han var fascinert over forsidetegningen. Da han lærte å lese, fikk han abonnement, og senere også abonnement til Donald Duck. «Det var slik alt startet», forteller Daan Jippes.
Drømmen hans var å tegne Donald, og når han leste bladet, studerte han detaljer. Etter skolegang og militæret trengte han en jobb, og å tegne var naturlig det han ville jobbe med. Han ble henvist til et firma som het De Geïllustreerde Pers, og som ga utga en rekke blader, blant annet Donald Duck. Barndomsdrømmen kunne bli oppfylt.
Roseires-demningen
Roseires-demningen er en demning med et vannkraftverk på Den blå Nilen, i sørvestre Sudan. Anlegget ble ferdigstilt i 1966 og er landets nest største kraftverk målt etter installert effekt, som er 280 MW installert i 1971. Opprinnelig var demningen bygget kun for irrigasjon.
407 Arachne
407 Arachne er en hovedbelteasteroide. Den ble oppdaga den 13. oktober 1895 av Max Wolf fra Landessternwarte Heidelberg-Königstuhl i Heidelberg. Den er oppkalt etter Arakhne fra gresk mytologi.
Nedre Roasten
Nedre Roasten er en innsjø i Engerdal kommune i Innlandet og Røros kommune i Trøndelag. Nedre Roasten ligger i Femundsmarka nasjonalpark.
Norman Whiteside
Whiteside startet godt i Everton, men han klarte ikke å bli kvitt kneskaden sin. Han la opp i 1990 i en alder av 26 år, etter 13 kneoperasjoner i løpet av sin karriere. En doktor hadde da rådet ham til at han ikke ville være i stand til å gå dersom han fortsatte å spille. Han fikk bare 29 kamper for Everton.
Norske uthavner
Uthavn - en definisjon
Fiskevær, uthavner og strandsteder er lokalsamfunn med store likheter. De kan alle ta form som tettbebyggelser og tettsteder. I et fiskevær er det de marine ressursene (fiske og fangst) som utnyttes, mens det i en uthavn er den maritime trafikken (skipstrafikken) som ga næringsgrunnlaget. Strandstedene er oftest lokalisert i en dalbunn rundt et elveutløp hvor transport og omlasting gir et mer variert næringsliv. Dag Hundstad, den forskeren som har studert uthavnene mest nærgående, definerer en uthavn som et sted med tettbebyggelse rundt en havn med høy anløpsfrekvens av seilskip. Bebyggelsen har maksimum 50 meters avstand mellom husene og minimum hundre innbyggere, men kunne være spredt på flere lokaliteter. Hundstad henviser til geografen Hallstein Myklebosts begrep tettsted og hevder at et sted med hundre til tohundre innbyggere i et ellers spredtbygd distrikt ble oppfattet som "annerledes" i den perioden uthavnsamfunnene hadde betydning. Uthavner hadde ikke formelle rettigheter som ladesteder eller kjøpsteder. Et krav er også at størstedelen av den yrkesaktive befolkning (minimum 75 %) har sin ene- eller hovednæring utenfor jord- og skogbruk, og at minimum 50 % av yrkesaktiv befolkning livnærer seg av maritime næringer, sjøfart og losing. Etter denne definisjonen kan et tyvetalls uthavnssamfunn på kysten av Agder identifiseres.
Skipsleia
Farvannene innenfor Skagerak-Kattegat-området er preget av to svært ulike typer kyster. Langs kystene i Agder og Bohuslän er landet preget av gneis og granitt, et skjærgårdslandskap med dypt vann. Jylland og øyene i Danmark er et morenelandskap, preget av sand og leire, løsmasser som skråner svakt mot land og mangler naturlige havner. Langs Agders kyst finner en mange naturlige havner med tilstrekkelig dybde og gode bunnforhold og med flere inn- og utseilingsmuligheter. De sjøfarende vurderte detA som tryggere å seile langs Agders kyst enn langs Jylland. Kyststrømmen lot seg også best utnytte nær land fra Risør til Lindesnes om en var på vei vestover. Naturforholdene har altså ført til at seilskip på vei mellom nordsjø- og østersjøområdet alt fra de tidligste tider har holdt seg inntil sørlandskysten.
Tony Strobl
Anthony Joseph Strobl (født 12. mai 1915 i Cleveland i Ohio i USA, døde 29. desember 1991) var en amerikansk tegneserieskaper.
Tegneserier
Strobls første verk hos Western var en serie om Bucky Bug (ikke utgitt i Norge) til Walt Disney's Comics and Stories nr. 100 i januar 1949. Han ble etter hvert mest kjent for sine Donald Duck-historier, men tegnet også andre figurer, som Mikke Mus og Langbein. På femtitallet økte utgivningen av Disney-blader, ettersom de solgte så bra. Walt Disney's Comics and Stories solgte nesten 4 millioner pr. nummer toppåret 1952. Western Publishing begynte å utgi bladene Donald Duck, Mickey Mouse og Uncle Scrooge annenhver måned. Mange gode tegnere tegnet Donald den gangen, som Carl Barks, Jack Bradbury, Phil de Lara, Dick Moores, Paul Murry og selvfølgelig Tony Strobl. Etter 1954 sto han for det meste av innholdet i Donald Duck, mens Murry og Bradbury dominerte Mikke Mus-serier.
Nederlands herrelandslag i fotball
Nederland har aldri vunnet VM, men har vært i tre finaler. Dette gjør Nederland til det laget med flest VM-finaler uten å ha vunnet. I tillegg har Nederland ett EM-mesterskap, fra 1988. Det nederlandske landslaget var ikke et topplag før det begynte med en ny type fotball, totalfotball, som handlet om rullering av spillere på forskjellige plasser, stort ballinnehav og mange raske pasninger. Denne spillestilen ble markant i 1970-årene, da Nederland kom til to VM-finaler på rad. Deretter hadde Nederland en rekke dårlige prestasjoner før de vant EM, og deretter en rekke relativt gode prestasjoner før de igjen opplevde motgang. I 2010 var Nederland i finalen i VM igjen, mens de i 2012 ble slått ut av EM med tre tap på rad. I 2014 kom Nederland på tredjeplass igjen.
Historie
Den store forandringen for Nederland kom på begynnelsen av 1970-tallet, da Rinus Michels introduserte totalfotball. Feyenoord vant Serievinnercupen i 1969/70 og Ajax vant tre år på rad – 1970/71, 1971/72 og 1972/73. Med spillere fra lag som nå dominerte europeisk klubbfotball og med en bevegelig og dynamisk spillestil, gikk Nederlands landslag fra å være et av europas svakeste til å bli et av verdens beste. Under VM i fotball 1974 i Vest-Tyskland tok Nederland sølv etter å ha imponert med fantastisk spill gjennom hele turneringen. De tok bronse under EM i fotball 1976 i Jugoslavia og nok et sølv under VM i fotball 1978 i Argentina. Nederland vant EM i fotball 1988 i Vest-Tyskland og tok sin tredje sølvmedalje i VM under VM i fotball 2010 i Sør-Afrika. Under VM i fotball 2014 i Brasil, vant de bronse.
1954–1970: Tilbake til VM-kvalifisering
Sveits ble imidlertid Nederlands bane i neste kvalifisering, til VM i 1966. I gruppe med Sveits, og  lyktes ikke Nederland, og etter hjemmeuavgjort og bortetap for både Nord-Irland og Sveits, hjalp de to seirene over Albania lite. Nederland fortsatte uten å imponere da de til EM i 1968 kom i gruppe med de samme som de møtte til VM-kvalifisering i 1962, Ungarn og Øst-Tyskland, i tillegg til Danmark. Nederland endte nest sist foran Danmark. Den siste i rekken av skuffende resultater for Nederland ble kvalifiseringen til VM i 1970, da de tapte for og gruppevinner. De slo imidlertid Luxembourg denne gangen.
1980–1986: Sportslig nedtur
Polen og Øst-Tyskland ble de vanskeligste motstanderne i kvalifiseringen til EM i 1980 i en gruppe som ellers besto av Sveits og Island. Nederland vant de fire første kampene, men tapte igjen borte mot Polen. En god innsats utover det gjorde at Nederland var med da de to siste kampene skulle spilles, begge med Nederland, og begge kunne bli avgjørende. Nederland hadde 10 poeng (seier ga 2 poeng), Øst-Tyskland og Polen 11. Nederland skulle møte Polen hjemme og Øst-Tyskland borte. De kunne ikke tape noen av kampene, og måtte vinne en. Den første kampen, hjemme mot Polen, endte uavgjort. Den siste kampen måtte dermed Nederland vinne borte mot Øst-Tyskland. Øst-Tyskland tok ledelsen og doblet den på straffespark, men Nederland kom tilbake og scoret tre mål. Kampen endte 3–2 til Nederland.
Dermed var det kvalifiseringen til VM i 1982 som gjaldt. Imidlertid var Nederland ikke lenger så godt som de hadde vært i forrige tiår, og i en svært tøff gruppe mot Irland, Frankrike, Belgia og gikk det ikke. I en gruppe der alle slo alle, bortsett fra Kypros som tapte samtlige kamper, endte Nederland to poeng bak vinneren Belgia og ett bak nummer to, Frankrike. Nederlands målforskjell var heller ikke særlig god, da de vant relativt knepne seire over Kypros.
1987–1990: Europamestre og tilbake i VM
Med Leo Beenhakker som ny trener var Nederland klar for VM i Italia. Nederland endte i VM-gruppe med England, Irland og. Det ble en spennende gruppe der Nederland spilte uavgjort mot samtlige lag, og Irland gjorde det samme. Englands seier over Egypt gjorde at Nederland og Irland gikk videre sammen med England, mens Egypt var såvidt ute. Nederland endte på tredjeplass etter loddtrekning bak Irland. Nederland fikk igjen møte Vest-Tyskland, og rivalene ble vanskelige i en stygg kamp med flere stygge situasjoner. Vest-Tyskland vant 2–1 og ble til slutt verdensmestre. Nederland røk ut av VM, og Beenhakker trakk seg som landslagssjef. Michels tok over i en toårsperiode.
Van Basten fornyer laget (2004–2008)
Etter EM tok Marco van Basten over som hovedtrener. Han bestemte seg for å ikke bruke de eldste spillerne, og ga i stedet Dirk Kuyt (2004) og Robin van Persie (2005) sjansen. Van Basten eksperimenterte også med spillestil og formasjon, fra angrepsvillig 4-3-3 til kontringsvillig 4-2-3-1. Van Basten fikk resultater i kvalifiseringen til VM i 2006. De møtte igjen Den tsjekkiske republikk, og også, , Finland og. Nederlenderne vant samtlige kamper bortsett fra de to mot Makedonia, som endte uavgjort. Den siste av dem var uten betydning for plasseringen til Nederland. Tsjekkerne tok andreplassen, fem poeng bak Nederland. I selve VM kom Nederland i gruppe med, Argentina og. Nederland slo først Serbia og Montenegro 1–0, og så Elfenbenskysten 2–1 før de spilte uavgjort mot Argentina. Nederland endte bak Argentina på målforskjell. Nederlands sluttspillshistorie ble imidlertid kort, da de tapte for Portugal i åttendedelsfinalen. Kampen ble ellers husket for de mange kortene. Til sammen 20 kort ble delt ut, 16 gule og fire røde, to til hvert lag. Det ble kommentert at dette var overdreven kortbruk. I BBCs serie «Most Shocking World Cup Moments» var kampen den 39. mest sjokkerende hendelsen under fotball-VM, og kampen ble omtalt som «en rekord i stygge fellinger, barnehageaktig skuespill og en kortglad russisk dommer».
Van Gaal vender tilbake (2012–2014)
I VM i 2014 startet Nederland forrykende med å slå regjerende verdenmester Spania hele 5-1. Deretter fulgte de opp med å slå Australia 3-2 etter å ha kommet under to ganger. Til slutt vant Nederland en jevn kamp mot Chile med å vinne 2-0. I åttendedelsfinalen møtte Nederland Mexico, og lå under 0-1 til sluttminuttene. I det 88. minutt utliknet Wesley Sneijder, mens Huntelaar scoret på straffe på overtid. Robben, som skaffet straffen, ble anklaget av en rekke personer for å ha filmet seg til straffen, og innrømmet det også selv.
Rivalisering
Nederlands store og altoverskyggende rivalisering er mot Tyskland. Det var rivalisering mot Belgia i tiden før 1974, men deretter tok Vest-Tyskland over.
Mot Tyskland
Nederland og Tyskland har hatt et anstrengt forhold til hverandre over lang tid, men det kulminerte under andre verdenskrig. På fotballbanen er dette stort sett igangsatt fra nederlandsk hold. Karl-Heinz Rummenigge sa selv at han opplevde det som ubehagelig og pressestyrt. I motsetning til forholdet til England, har imidlertid tyske fans knyttet denne rivaliseringen til seg.
Tilhengere
Oranjes tilhengere er sjelden forbundet med bråk og hooliganisme, og da de skulle dra til Polen og Ukraina, ble tilhengere utstyrt med en bruksanvisning som gikk på strengere lover om homoseksualitet, narkotika og fyllekjøring, men uten advarsler rundt voldsbruk. Hooliganisme, som eksisterte i noen grad for Ajax og Feyenoord, har i stor grad blitt redusert til et randelement. Det er også tegn til en viss form for integrering, slik at nederlendere med tyrkisk bakgrunn heiet på Nederland i tillegg til Tyrkia, uten at det kunne tolkes ukritisk som en intergreringsfaktor.
Statistikk
Her regnes tap etter 90 eller 120 minutter, ikke etter straffesparkkonkurranse. I finalerubrikkene står vinneren alltid først, uansett hvem som var utpekt til hjemmelag.
Flest landskamper
''Oppdatert per 14. juni 2016''
Sørfjorden (Osterøy)
Langs Sørfjorden finner en steder som Vaksdal, Bruvik, Trengereid, Havråtunet, Haus, Garnes, Votlo, Ytre Arna, Breistein, Valestrandsfossen, Hylkje, Steinestø og Hamre.
Gaspar Cervantes de Gaete
Gaspar Cervantes de Gaete (født 1511 i Trujillo ved Plasencia i Spania, død 17. oktober 1575 i Tarragona) var en av Den katolske kirkes kardinaler. Han var erkebiskop av Messina og senere av Salerno. Han ble til slutt forflyttet til erkebispestolen i Tarragona.
Ted Kulongoski
Theodore R. «Ted» Kulongoski (født 5. november, 1940) er en amerikansk politiker for Det demokratiske parti. Han var guvernør i delstaten Oregon fra 2003 til 2011.
Burgoskatedralen
Historie
Byggingen av katedralen ble bestilt av kong Ferdinand III av Castilla, og den engelsk-fødte biskopen av Burgos. Byggingen startet på tomten til den tidligere romanske katedralen den 20. juli 1221 og tok ni år å fullføre. Alteret ble først innviet i 1260, før det var en pause på 200 år før byggingen ble fullført i 1567.
Lareine
Historie
LAREINE ble opprinnelig stiftet i november, 1994 av Shoki (senere Kamijo) og Mayu, men da under navnet Laliene. Mayu forlot Laliene i mars, samtidig med at Emiru ble gruppas bassist og de hadde sin første konsert den 25. mars, 1995. Fire dager senere utga de sin første demokassett; «Lu cherie», under en konsert ved Meguro RockMayKan. I mai returnerte Mayu på gitar, og Laliene la ut på en turné i juli (9 konserter – Deres andre demokassett; «LALIENE», var tilgjengelig for fansen under denne turnéen). Et par måneder senere forlot gitarist Hirono og trommeslager Kyouka (Eliphas Levi, HERESY) bandet, men allerede 19. november fant Kamijo en erstatter på trommer: Machi.
Maud av Norge
Barndom
Dronning Maud ble født som Hennes Kongelige Høyhet prinsesse Maud av Storbritannia og Irland, og var datter av fyrsten av Wales, den senere kong Edvard VII av Storbritannia, og fyrstinnen av Wales, den tidligere prinsesse Alexandra av Danmark. Prinsesse Mauds besteforeldre var Albert av Sachsen-Coburg-Gotha og dronning Victoria av Storbritannia, og på morssiden kong Christian IX av Danmark og Louise av Hessen.
Ekteskap og barn
22. juli 1896 stod bryllupet mellom prinsesse Maud og prins Carl av Danmark på Buckingham Palace, med hele den store slekten samlet. I bryllupsgave fra faren fikk prinsesse Maud Appleton House, som var en villa på området til Sandringham House i Norfolk. Villaen var ment som et sted hun kunne bo når hun besøkte hjemlandet, siden hun som gift var å betrakte som dansk prinsesse og måtte bosette seg i Danmark. Det var her parets eneste barn ble født den 2. juli 1903. Han fikk navnet prins Alexander av Danmark.
Norsk dronning
Dronning Maud sto bak opprettelsen av Dronning Mauds hjelpefond i 1914. Fondet skulle være til hjelp for dem som ble særlig vanskelig stilt som følge av verdenskrigen.
Tōkaidō Shinkansen
Historie
Tokaido Shinkansen-linjen ble opprinnelig påtenkt i 1940 som en egen 150 km/t jernbane mellom Tokyo og Shimonoseki, som ville ha vært 50 % raskere enn det raskeste ekspresstoget på den tiden. Begynnelsen på andre verdenskrig fikk prosjektet til å stoppe opp på et tidlig planleggingsstadium selv om noen få tunneler ble gravet ut og senere brukt i Shinkansen-linjen. Fordi linjen går gjennom Japans tre største byområder, er linjen den mest trafikkerte av alle Shinkansen-linjene.
Mytterist med monokkel
Serien ble omstridt i England hvor den konservative delen av britisk presse beskyldte produsentene for forvrengning av historiske fakta og BBC for å være venstrevridde. Det mytteriet som serien omhandlet var lenge omstridt og fortiet i Storbritannia.
Mangochi (distrikt)
Mangochi er et distrikt i Malawi. Det dekker et areal på 6273 km², og har en befolkning på 803 602 ved folketellingen i 2008.
Lånan/Skjærvær naturreservat
Området ligger i Vega verdensarvområde.
Petter Thoresen (ishockey)
Landslagskarriere
Han debuterte offisielt på herrelandslaget den 12. februar 1980 mot Tsjekkoslovakia under vinter-OL i Lake Placid. Han spilte for Norge i 10 VM-turneringer og deltok i Olympiske leker fem ganger (1980, 1984, 1988, 1992, 1994), og ble dermed den andre spilleren etter tyske Udo Kießling til å ha deltatt i fem OL-turneringer.
410 Chloris
410 Chloris er en hovedbelteasteroide. Den er navneopphavet til asteroidefamilien Chloris. Den ble oppdaga den 7. januar 1896 av Auguste Charlois fra Observatoire de Nice i Nice. Den er oppkalt etter den greske gudinnen Khloris.
Shanhaiguan
På norsk betyr navnet fjell- og havpasset (Shanhai-passet).
Paul McGrath
McGrath har irsk mor og nigeriansk far. Ifølge Donald McRae forsvant McGraths far kort tid etter at han ble unnfanget. Hans mor, Betty McGrath, adopterte Paul bort da han var fire uker gammel. Hun var redd for at hennes far skulle finne ut at hun var gravid, særlig siden barnet var produktet av flere kulturer, og reiste i hemmelighet til London for å få sitt barn som også ble regnet som uekte. McGraths mor klarte å oppspore ham igjen senere, men han ble oppdratt ved et antall barnehjem i Dublin under navnet Paul Nwobilo.
Shanhaiguan
Historie
Både Det nordlige Qi-dynastiet og Tang-dynastiet bygde vaktstasjoner i området. I 1381 lot Ming-generalen Xu Da bygge festningen Shanhaiguan. Senere forsterket minggeneral Qi Jiguang festningen med et stort garnisonsanlegg, med ytterligere fort øst, sør og nord for passet, slik at Shanhaiguan ble til et av Kinas sterkeste festningsverker.
Administrative enheter
Storkommuner:
Vei
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Marne-Nordsjøs amt
Marne-Nordsjøs amt ligger i det kystnære og lavtliggende marsklandskapet i Sør-Ditmarsken, og landskapet regnes som fruktbart og svært velegnet for jordbruk. Turisme, vindkraft og fiskeri utgjør også viktige deler av økonomien. I tillegg dagpendler mange av amtets innbyggere til byer som Brunsbüttel, Meldorf og Itzehoe.
Luxembourg under Sommer-OL 1988
Luxembourg under Sommer-OL 1988. Åtte sportsutøvere fra Luxembourg deltok i fire sporter under Sommer-OL 1988 i Seoul. Det var syttende gangen Luxembourg var med i et sommer-OL, de vant ikke noen medalje.
Albus Humlesnurr
Personlighet og liv
Humlesnurr er, i tidsperioden Harry Potter-bøkene foregår, en svært gammel mann. Han har halvmåneformede briller, og blir beskrevet som en eksentrisk, hyggelig og morsom mann som sjelden viser hvor mektig han er. Men når han en sjelden gang gjør det, viser han en autoritet som få andre (om noen) i serien kan konkurrere med. Han har visse likheter med andre kjente, store trollmenn, som Merlin og J.R.R. Tolkiens Gandalv.
Kosmas og Damian
Fra tempel til kirke
I Aegea skal det ha vært et Asklepiostempel inntil år 355. Det ble ødelagt og erstattet med en kirke dedikert til Kosmas og Damian. Etterhvert ble Konstantinopel senter for kulten av helgenene. Her skal det ha vært et stort klosteranlegg som lå utenfor bymurene nær sjøen. Kirken skal ha hatt både herberge, sykehus og apotek. På høyre side skal det ha vært en søylehall der relikviene ble oppbevart i en sarkofag. Her skal de ha blitt oppbevart til de ble flyttet til Apostelkirken i 1150. Andre kilder mener at relikviene ble brakt til Roma og til pave Felix IVs kirke bygget 526-530. Kirken ligger i utkanten av Forum Romanum og har idag inngang fra Via dei Fori Imperiali. Det var flere grunner til at Paven dedikerte kirken til de hellige legegudene Kosmas og Damian. Bibliotheca Pacis som lå omtrent på dette stedet ble brukt til forelesninger av Galen. I århundrer var også kontorene til de fleste leger i Roma plassert her. Stedet ligger nær Castor og Pollux tempelet og Kosmas og Damian kan ha vært en god erstatning for disse. Det kan også være at Paven ville vinne velvilje fra det bysantinske imperiet ved å dedisere kirken til helgener fra den østlige delen av riket. Idag er kirken eiet av fransikanerne som også har bygget et kloster her. En annen kirke på Forum Romanum hvor Kosmas og Damian også er avbildet er Santa Maria Antiqua. Helgenene er representert i kirkens Diakonikon som også er blitt kalt legekapellet. Her er en rekke helgener med tilknytning til medisin og farmasi avbildet. Det kan se tur som om denne plassen i kirken, på høyre side for alteret har vært et av stedene hvor helgenene er plassert. De finnes også på denne plassen i katedralen i Monreale på Sicilia og i Klosterkirken i Moldvita kloster i Romania. Det er ingen tvil om at helgenene har vært populære. Det utviklet seg en kult i store deler av Sør-Europa med flere kultsteder. Utbredelsen av bilder er stor særlig sør i Europa, men også i Tyskland. Det kan se ut som om de er sjeldnere i Norden, men det finnes avbildninger bl a. i Eds kirke i Sollentuna, Sverige og i et par danske kirker.
Vestre Sagvatnet
Vestre Sagvatnet (nordsamisk: Siiddašjávri) er en innsjø i Salangen kommune i Troms og Finnmark.
Kharian
Kharian ligger mellom elvene Jhelum og Chenab. Jordsmonnet er sterkt irrigert og derfor veldig fruktbart.
Hanøytangen
Adkomstvei
I 2005 ble ankomsten ytterligere forenklet ved at fylkesvei 219 ble lagt i ny trasé fra Rævura til Svartevatn.
Nye prosjekter
I 2005 startet også Selmer Skanska og Arbeidsfellesskapet Bjørvika arbeidet på Hanøytangen med den nye synketunnelen i Bjørvika. Tunnelen ble produsert i 6 elementer som ble slept til Oslo hvor den ferdige tunnelen skal stå ferdig i 2010.
Phenomena 1: Profetiens utvalgte
Handling
Tarkan møter dem første gang som en omstreifer der han prøver å ta amuletten til Ilke, som hun fikk av Sha-ra etter at frostfyrsten Hisj prøvde å ta henne. Amuletten skal beskytte henne mot varme siden Ilke ikke tåler så stor hete. De møter på Tarkan igjen når de reiser til Efraiberkilden for å stanse regnet.
Dennis Mitchell
Dennis Allen Mitchell (født 20. februar 1966 i Cherry Point, Nord-Carolina) er en amerikansk tidligere friidrettsutøver med en rekke VM- og OL-medaljer.
Antony Dupuis
Antony Dupuis (født 24. februar 1973) er en fransk tennisspiller. Han regner hardcourt og grus som favoritt dekker, og forehand og serve som sine beste slag. I 2006 testet han positivt på Salbutamol, og ble suspendert i to og en halv måned.
Causantín av Fife
Causantín av Fife er den første vi kjenner navnet på som vi vet med sikkerhet var mormaer (jarl) av Fife i Skottland. Han opptrer på en opptegnelse for første gang i 1095. Han er nedtegnet i 1128 som mormaer av Fife i en fransk oversettelse som Comes de Fyf og som Justiciar av Scotia. Justicar var en tittel fra middelalderens England og Skottland som innbar en øverste juridiske myndighet. Han går også igjen i et charter som er datert til 1095 som Constantinus filius Magduffe.
Traner
Utbredelse og habitat
Traner er nærmest knyttet til våtmarksområder med ferskvann, men artene bruker mange ulike typer habitat. Nærhet til vann er imidlertid alltid viktig. Traner bruker imidlertid både tundra, savanne og andre typer gressland, dyrket mark (spesielt rismarker), men også myrer og fuktige skogsområder, både i innlandet og i kystsoner. I vår- og høsttrekket er traner dessuten et vanlig syn på nysådde eller nyhøstede kornåkre. Selv om det er vanlig at artene omgir seg med ferskvann, men de er også å finne i både brakkvannsområder og saltvannsområder. Artene finnes dessuten i mange ulike høyder, fra havnivået og opp i høyder på mer enn 4 000 moh.
Ringedalsfossen
Ringedalsfossen, tidligere oftest kalt Skjeggedalsfossen, er en tørrlagt foss i elva Nybuåi i Tysso-vassdraget i Ullensvang kommune i Vestland. Fossen ligger ved den østlige enden av Ringedalsvatnet. Den har en total fallhøyde på 420 meter og høyeste loddrette fall er ca. 300 meter.
Ruhnu
Historie
Ruhnu tilhørte Sverige mellom 1621 og 1708 (formelt til 1721), og deretter Det russiske keiserdømmet fram til første verdenskrig. Under første verdenskrig var øya okkupert av Tyskland. Etter krigen ønsket enkelte at Ruhnu (Runö) igjen skulle bli en del av Sverige, og Latvia gjorde også krav på øya, men innbyggerne på øya valgte å bli en del av det nye, uavhengige Estland. En folketelling i 1934 viste at øya hadde en befolkning på 282, hvorav 277 var etniske svensker og 5 var etniske estlendere.
Heino Kruus
Han ble europamester i basketball to ganger med Sovjetunionen, 1951 og 1953.
Pax Romana
Pax Romana (latin for «romersk fred»), også kjent på norsk som romerfreden, var en betegnelse for en periode (27 f.Kr. – 180 e.Kr.) med relativ fred og minimal ekspansjon under Romerriket. Betegnelsen kommer av at det romerske styret og dets lovsystem pasifiserte regimer, ofte med makt, som tidligere led under stridigheter mellom rivaliserende ledere. Roma bedrev kriger også i denne perioden, stort sett mot germanske stammer og Persia. Det var en relativt rolig periode der romerne verken led under borgerkriger, som de gjorde i senrepublikken, eller seriøse invasjoner, som de gjorde under den andre punerkrig to århundrer tidligere.
Menneskelig avføring
Avføring som avfall
Hovedartikler: Toalett, Latrine, Kloakk.
Hans Alsér
Hans Alsér (født 23. januar 1942 i Borås, død 15. januar 1977) var en svensk bordtennisspiller.
Sillamäe
Under det sovjetiske regimet i Estland var Sillamäe en lukket by, på grunn av den kjemiske fabrikken i byen, som produserte brenselsstaver og kjernefysiske materialer for sovjetiske kjernekraftverk og atomvåpenanlegg. Til å begynne med ble uran utvunnet i gruver i nærheten, men senere ble det importert fra diverse steder i Østblokken, hovedsakelig Tsjekkoslovakia. Uranmalm fra gruvene i Bihor i Romania ble også behandlet i Sillamäe.
Demografi
Etnisk sammensetning (2000):
Jesper Olsen
Spillerkarriere
Olsen flyttet fra Ajax til England i 1984 og sluttet seg til Manchester United. Han hjalp United til seier i FA-cupen i 1985 og scoret totalt 24 mål i løpet av sine fem år i klubben. Han ble tatt med i Danmarks tropp for VM i 1986 og scoret to ganger i de tre innledende kampene, men han vil alltid bli husket for tabben i åttendedelsfinalen mot Spania. Han gav Danmark ledelsen på straffespark, men rett før pause fikk han ballen fra målvakten Lars Høgh. Da han forsøkte å spille ballen tilbake til Høgh, endte hans pasning i stedet opp rett foran Emilio Butragueño. Den spanske angriperen utlignet og scoret til slutt fire mål i kampen som Danmark tapte 1–5.
Rosenborg Ballklub i 2009
Kort
''Oppdatert 11. april 2009''
12. serierunde
I andre omgang kom alle sjansene som lot vente på seg i første. Allerede i løpet av de første minuttene skapte Rosenborg et par gode muligheter, og sju imnutter ut i omgangen kom det forløsende målet. Prica fikk frispark etter en hodeduell, og en perle fra Sapara sørget for ledelse 1-0. Derfra og inn handlet alt om Rosenborg. Olsen scoret på sin tidligere hjemmebane etter å ha blitt fint spilt gjennom av Prica. Da var det spilt 68 minutter. Og bare minutter senere vendte Tettey bort en Glimt-spiller og satte inn 3-0 fra drøye 16 meter. Seks minutter før slutt ble Tettey tomålsscorer, da han satte inn en retur etter at Prica hadde skutt.
18. serierunde
Rosenborg spilte best i den første halvtimen og tok ledelsen, og tross en god siste time av Strømsgodset, ble resultatet 0–1. Kampen ble ledet av Tommy Skjerven fra Kaupanger IL.
23. serierunde
{{Kamp1 Stadsgaard {{Gult|41}}} Prica ⚽ 62', 84', 88' Ihugba } Angan ⚽ 68' (Str.) Jarstein Lustig - Demidov - Stadsgaard - Dorsin Annan - Sapara (Strand 76') Skjelbred - Iversen (Karlsen 89') - Olsen (Traoré 77') Prica Ubenyttede innbyttere: Lund Hansen - Savolainen - Wangberg - Zahora Lacey Tamandi - M. Dahm - Gjermundstad - Nilsson Simonsen - Ihugba (F. Dahm 89') - Obiefule - Knudtzon (Holmen 81') Angan - Berget Ubenyttede innbyttere: - Risser - Knudsen - van den Burgt }}
Målscorere
Selvmål av Rosenborg
Kort
1 gult kort Sist redigert: 11. november 18:48
Inn
Oppdatert 09.04.09
Mannfjordbotn naturreservat
Mannfjordbotn naturreservat ligger under Statens naturoppsyns lokalkontor i Fauske.
Alexis Pinturault
Biografi
Han kjørte på det franske laget som tok gull i lagkonkonkurransen under VM 2017 i St. Moritz.
Ascoli Calcio 1898
Sesongen 2004–2005 endte Ascoli på 6.-plass i Serie B, men rykket opp til 5.-plass da Genoa ble straffet med sisteplass. Da verken Perugia eller Torino var i stand til å rykke opp til Serie A på grunn av økonomiske forhold, kom Ascoli opp i den øverste divisjonen.
Imre Németh
Imre Németh (født 23. september 1917 i Kaschau (Østerrike-Ungarn), i dag Košice (Slovakia), død 18. august 1989 i Budapest) var en ungarsk sleggekaster. Némeths største suksess var gullmedaljen under OL 1948 i London.
Katarina av Jugoslavia
Katarina av Jugoslavia kan vise til flere personer:
Tique
Tique (første nummer mai 1983, nedlagt 2008) var et norsk moteblad, kjent som det første i Norge inspirert av internasjonale moteblader som Vanity Fair og Vogue.
Spetsnaz
og tre enheter i tillegg.
Erkeembeder
Med utvidelsene av kurfyrstekollegiet ble det opprettet nye erkeembeder. Etter at den pfalziske kurverdigheten med embedet som Erztruchsess i 1623 som følge av tredveårskrigen ble overført til hertugdømmet Bayern, fikk pfalzgrevene ved freden i Westfalen sammen med ny kurverdighet også embedet som erkeskattmester.
Structurae
Structurae er en database tilgjengelig på Internett, med beskrivelser av byggverk og strukturer slik som broer, skyskrapere, tårn og demninger. I tillegg inneholder databasen informasjon om selskaper og personer involvert i å planlegge eller bygge disse strukturene. Navnet Structurae er basert på det latinske ordet strūctūra, som beskriver både handlingen å konstruere, og resultatet av denne handlingen.
Akademisk frihet
Akademisk frihet omfatter også generelt retten til å være engasjert som fagperson og samfunnsborger, delta i offentlige arenaer og nyte godt av den ytringsfriheten alle borgere har. Det er et sikkert sedvanerettslig prinsipp i Norge at alle forskere har rett til å uttale seg med sin tittel og institusjonstilhørighet i den offentlige samtalen, uten at arbeidsgiver har noen rett til å regulere innholdet. Utgangspunktet for den akademiske friheten er at forskere har en særlig selvstendig stilling i måten de utfører sin forskning og formidling på og ikke kan instrueres i faglig forstand, mens de på den annen side i regelen kun uttaler seg som fagpersoner i en individuell egenskap og ikke på vegne av arbeidsgiveren som institusjon. En forskningsinstitusjon er et «akademisk fellesskap» av forskere som uttaler seg hver for seg.
I Norge
Statssekretær Therese Eia Lerøen i Kunnskapsdepartementet uttalte i 2021 at «akademisk frihet er en av hjørnesteinene i ethvert demokratisk samfunn og det er helt avgjørende for både økonomisk og sosial utvikling [...] Gjennom Bolognaprosessen har utdanningsministrene gjentatte ganger sluttet seg til å støtte og beskytte studenter og ansattes rett til akademisk frihet uten å være redd for represalier [...] akademisk frihet står høyt på agendaen for norske myndigheter både internasjonalt og nasjonalt. Vi har en aktiv rolle i arbeidet med å fremme akademisk frihet i European Higher Education Area. For Norge var det derfor gledelig at alle utdanningsministrene vedtok den viktige definisjonen av, og uttalelsen om, akademisk frihet på ministermøtet i Roma i fjor [...] Ytringsfrihet og akademisk frihet er helt grunnleggende demokratiske prinsipper. Og ikke noe annet sted enn i høyere utdanning og forskning bør disse prinsippene være tydeligere og fullt ut implementert».
De nasjonale forskningsetiske komiteene har uttalt at «akademisk frihet innebærer blant annet frihet til å legge frem resultater offentlig. Forskningsetisk sett er det ingen skiller mellom ulike typer av forskning når det gjelder friheten til å legge frem forskningsresultater.» Den akademiske friheten innebærer også retten til ytringsfrihet og deltagelse i den offentlige diskusjonen. Anine Kierulf har uttalt at «alle – også forskere – har politisk ytringsfrihet til å uttale seg om det de vil».
Det har i Norge vært noen eksempler på at enkelte instituttledere, ofte mellomledere, har forsøkt å begrense akademisk ansattes ytringsfrihet, noe som hver gang har møtt sterke reaksjoner, både ved institusjonene og i offentligheten, og flere ganger ført til at toppledelsen ved institusjonene fastslo at prinsippet om akademisk frihet skal gjelde. En sak i 2009 der en ekspedisjonssjef i Landbruksdepartementet hadde sendt en truende henvendelse til direktøren ved Norsk institutt for landbruksøkonomisk forskning (NILF) etter en kronikk publisert av en forsker der som argumenterte for at landbrukspolitikken førte til nedbygging av landbruket og distriktene fikk mye oppmerksomhet, og har ofte vært omtalt i debatter om akademisk frihet; ekspedisjonssjefen karakteriserte kronikken som «skadelig for NILFs omdømme» og krevde å få vite om forskeren uttalte seg «på vegne av» instituttet; NILF-saken førte direkte til at landbruksministeren fastslo at forvaltningen ikke skal styre forskningen, at forskere ikke normalt uttaler seg «på vegne av» instituttet de arbeider ved og til at Stortinget enstemmig vedtok presiseringen av at akademisk frihet også gjelder for forskere i instituttsektoren. Forskernes rett til å formidle forskningen, og skillet mellom forskning og forskningsformidling på den ene siden og byråkratisk rådgivning på den andre, har også vært diskutert ved Folkehelseinstituttet ved noen anledninger, noe som ledet til utviklingen av retningslinjer som fastslo forskernes rett til å delta i offentlig debatt og formidle faglige innsikter og synspunkter. I 2020 gjorde NRK et poeng av å introdusere seniorforsker ved FHI Bjørn Grinde i et debattprogram på denne måten: «Bjørn Grinde, du er seniorforsker ved Folkehelseinstituttet, men jeg skal poengtere at du er her som privatperson», noe som førte til reaksjoner og ble beskrevet som brudd på Grindes akademiske frihet. I en artikkel i de nasjonale forskningsetiske komiteenes tidsskrift Forskningsetikk i 2020 argumenterte Stig S. Gezelius for at det var behov for å styrke den akademiske friheten for forskerne i instituttsektoren. Gezelius og Klaus Mittenzwei skrev i en senere artikkel i samme tidsskrift: «Siden institusjoner ikke er selvstendig tenkende bevisstheter, kan institusjoner ikke fatte standpunkter etter vitenskapelige sannferdighetskriterier. Faglig overbevisning kan ikke vedtas. Idéen om at forskningsinstitusjoner skal ha faglige standpunkter, savner derfor rasjonelt grunnlag [...] hverken institusjonens rettslige forpliktelser eller oppdragsgivers forventninger gir holdbare argumenter for innskrenkning av forskernes ytringsfrihet og forfatteransvar». Nina Kristiansen i forskning.no kommenterte at «forskere skal være frie og uavhengige, det er nettopp det som gir dem troverdighet. De skal ikke ha bindinger i valg av tema og metode, resultatene er deres egne. De bestemmer selv hvor og hvordan de snakker om forskningen sin. Det er i alle fall det som står i loven, vedtak, erklæringer og festtaler».
Gabriel Terra-demningen
Gabriel Terra-demningen er en demning med et vannkraftverk på elva Negro i Uruguay. Anlegget ble ferdigstilt i 1945–1948 og er landets tredje største kraftverk målt etter installert effekt, som er 148 MW.
Reservoaret Rincón del Bonete som demmes opp av demningen, er landets største innsjø, og anlegget ligger ved tettstedet Rincón del Bonete litt ovenfor den større byen Paso de los Toros, på grensen mellom fylkene Tacuarembó i nord og Durazno i sør.
Dette er det øverste og samtidig nest største kraftverket på Río Negro, de øvrige er El Palmar-demningen (nederst) på 660 MW, og Baygorria-demningen (i midten) på 108 MW.
Alexander L. Kielland (plattform)
«Alexander L. Kielland» var en norskeid, franskbygd, halvt nedsenkbar plattform i bruk som boligplattform på Ekofiskfeltet, et olje- og gassfelt i den sørlige delen av norsk sektor i Nordsjøen. Plattformen, som hadde navn etter den norske forfatteren Alexander Lange Kielland, ble kjent da den kantret i høy sjø i Alexander L. Kielland-ulykken 27. mars 1980. Ulykken var den verste i Nordsjøen på norsk område siden den andre verdenskrig og er den største industriulykken i Norge. Av 212 personer om bord overlevde 89, mens 123 omkom, hvorav 87 ble funnet og 36 forble savnet. Etter snuoperasjonen i 1983 ble ytterligere seks av de 36 savnede funnet.
Utvikling
«Alexander L. Kielland» var den syvende av den modifiserte versjonen, den ble bygd i Dunkerque og overlevert til eier den 5. juni 1976. Plattformen ble bygget som boreplattform, men ble umiddelbart påbygget ved at det ble montert boligmoduler i fire etasjer på hoveddekk. Plattformen har dermed aldri operert som boreplattform.
Sertifisering og idriftsetting
Plattformen ble levert til Stavanger Drilling II, eiet av A. Gowart-Olsen A/S og CFEM, den 5. juli 1976. Etter kort tid ble plattformen leid inn av Phillips Petroleum Company for bruk på Ekofiskfeltet, omtrent midt i Nordsjøen. I dette området var de fleste av omtrent 80 bore- og serviceinstallasjoner i Nordsjøen lokalisert i 1980.
Ove Fundin
Fundin har i løpet av sin karriere vunnet 11 VM-titler, 5 individuelle og 6 lag-VM. Han ble verdensmester i 1956, 1960, 1961, 1963 og 1967. Han ble i 1961 tildelt Svenska Dagbladets gullmedalje sammen med Sten «Storken» Lundin (motocross).
Alexander L. Kielland (plattform)
Ulykkesforløp
En kort stund ble plattformen liggende, øyensynlig stabil. Vannet trengte imidlertid fortsatt inn i dekkshuset og i søylene C og E gjennom dører, luker og lufteåpninger som normalt lå langt over havnivå. Enkelte av disse var heller ikke lukket etter reglementet. Andre var ikke sterke nok til å motstå det økende vannpresset. Etter at vannet hadde trengt inn i nedre dekk slet fire sementsiloer seg løs fra nedre dekk og ble løftet flere meter. Rørføringer til disse brakk og vann trengte inn i silotankene, oppdriften ble hurtig redusert. Slagsiden tiltok over et tidsrom på ca. 20 minutter til plattformen ca. klokken 19:00 gikk rundt og ble liggende opp ned.